
Z A P I S N I K
3. sjednice Vijeća Mjesnog odbora „Petar Zrinski“
24. kolovoza 2021. u Zagrebu,

s početkom u 19 sati

NAZOČNI ČLANOVI VIJEĆA:

Igor Javorović, Tonka Javorović, Lucija Kerečin, Elizabeta Kobeščak, Krešimir Turkalj, Ivana Živčić

NENAZOČNI ČLANOVI VIJEĆA:
Tena Miličević
Predsjedava Ivana Živčić, predsjednica Vijeća.

Zapisnik vodi: Lucija Kerečin, vijećnica Mjesnog odbora Petar Zrinski.
Predsjednica konstatira da je nazočno 6 od ukupno 7 članova Vijeća, što znači da Vijeće može pravovaljano odlučivati, te otvara 3. sjednicu Vijeća Mjesnog odbora.
Jednoglasno, Vijeće prihvaća tekst Zapisnika 2. sjednice Vijeća, održane 12. srpnja 2021., sa sljedećim izmjenama:
Zaključak 3. točke dnevnog reda mijenja se i glasi:
„Vijeće Mjesnog odbora „Petar Zrinski“  jednoglasno donosi zaključak  da se traži očitovanje Gradskog zavoda za zaštitu spomenika kulture i prirode o mogućnosti uređenja zelenih površina u Primorskoj ulici, sadnjom stabala u „zelene otoke“ ispred Primorske ulice broj 1,4,14,16,19,25 i sadnja travnjaka u sve „zelene otoke“ u Primorskoj ulici.“
Zaključak 4. točke dnevnog reda mijenja se i glasi:
„Vijeće Mjesnog odbora „Petar Zrinski“  većinski donosi zaključak da se traži očitovanje Gradskog zavoda za zaštitu spomenika kulture i prirode o povišenju ograda „zelenih otoka“ u Primorskoj ulici.“

Rasprava 4. točke dnevnog reda nadopunjuje se komentarom vijećnika Turkalja da svaka akcija donosi reakciju. Vijećnik je upozorio da će se povišenjem ograda spriječiti pse da uriniraju na zelenim površinama „zelenih otoka“ što će rezultirati psećim uriniranjem po automobilima i pločniku.

Na prijedlog predsjednice Vijeće jednoglasno utvrđuje

D N E V N I   R E D

1. Prijedlog odluke o izmjeni Odluke o naknadi predsjednicima, potpredsjednicima i članovima vijeća gradskih četvrti i vijeća mjesnih odbora,  mišljenje, traži se
2. Imenovanje članova školskih odbora i domskih odbora za srednje škole i učeničke domove na području Gradske četvrti Donji grad kojima je Grad Zagreb osnivač,  donošenje zaključka
3. Očitovanje o domarima mjesnih odbora, davanje mišljenja
4. Prijedlog odluke o izmjenama i dopunama Odluke o davanju u zakup i na drugo korištenje površina javne namjene, mišljenje, traži se
5. Prijedlog zaključka o podizanju spomenika slovenskom pjesniku Francu Prešernu, mišljenje, traži se
6. Prijedlog zaključka o postavljanju javne česme za vodu na lokaciji Trg Vladka Mačeka k.č. 3635 k.o. Črnomerec, donošenje zaključka
7. Prijedlog zaključka o postavljanju kante za miješani otpad na lokaciji Trg Vladka Mačeka k.č. 3635 k.o. Črnomerec, donošenje zaključka
8. Prijedlog zaključka o postavljanju javne česme za vodu na lokaciji parka u Jagićevoj ulici k.č. 3918 k.o. Črnomerec, donošenje zaključka
9. Prijedlog zaključka o potrebi dodatne njege zelenih površina, posebice stabala u sušnim mjesecima na području Mjesnog odbora „Petar Zrinski“, donošenje zaključka
10. Prijedlog zaključka o upućivanju molbe Policijskoj upravi zagrebačkoj za povremenim nadzorom brzine kretanja vozila u ulici Vjekoslava Klaića, ulici Vatroslava Jagića i Ilici, donošenje zaključka
11. Pitanja, prijedlozi i obavijesti. 

Ad 1. Prijedlog odluke o izmjeni Odluke o naknadi predsjednicima, potpredsjednicima i članovima vijeća gradskih četvrti i vijeća mjesnih odbora

Članovi Vijeća primili su pisani materijal uz poziv.

U raspravi sudjeluju:
Vijećnik Turkalj smatra da predsjednik VMO ima širok spektar rada, da se visina naknade za predsjednika VMO ne treba mijenjati i da je Grad trebao pronaći drukčiji način uštede bez smanjenja naknada vijećnicima u mjesnim odborima.

Vijeće većinom od 5 glasova donosi

ZAKLJUČAK


o Prijedlogu odluke o izmjeni Odluke o naknadi predsjednicima, potpredsjednicima i članovima vijeća gradskih četvrti i vijeća mjesnih odbora

      I.     Vijeće MO „Petar Zrinski“  daje pozitivno mišljenje na Odluku o izmjeni Odluke o  

              naknadi predsjednicima, potpredsjednicima i članovima ijeća gradskih četvrti i 
              vijeća mjesnih odbora.
      II.   Ovaj će zaključak biti dostavljen Vijeću Gradske četvrti Donji grad
Ad 2. Imenovanje članova školskih odbora i domskih odbora za srednje škole i učeničke domove na području Gradske četvrti Donji grad kojima je Grad Zagreb osnivač,  donošenje zaključka

Članovi Vijeća primili su pisani materijal uz poziv.

Vijeće jednoglasno donosi

ZAKLJUČAK


o Imenovanju članova školskih odbora i domskih odbora za srednje škole i učeničke domove na području Gradske četvrti Donji grad kojima je Grad Zagreb osnivač
      I.     Vijeće Mjesnog odbora „Petar Zrinski“ za člana školskog odbora OŠ „Petar Zrinski“

              izabralo je Tonku Javorović.

      II.   Ovaj će zaključak biti dostavljen Vijeću Gradske četvrti Donji grad
Ad 3. Očitovanje o domarima mjesnih odbora

Članovi Vijeća primili su pisani materijal uz poziv.

U raspravi sudjeluju:
Vijećnik Turkalj je rekao da je on kao predsjednik u bivšem sazivu  MO „Petra Zrinski“ samostalno vodio  brigu o prostoru MO, ali smatra da je domar potreban jer prostor MO „Petar Zrinski“ ponekad koristi do 150 ljudi i teško je čistiti iza puno korisnika. 

Vijećnica Kobeščak se složila s vijećnikom Turkaljem i pohvalila je sadašnju domarku zbog temeljito obavljenog posla.

Vijeće jednoglasno donosi

ZAKLJUČAK


o Očitovanju o domarima mjesnih odbora
      I.   Vijeće Mjesnog odbora „Petar Zrinski“ mišljenja je da je potrebno zadržati domare koji    će brinuti o prostorijama Mjesnog odbora „Petra Zrinski“.
      II.   Ovaj će zaključak biti dostavljen Vijeću Gradske četvrti Donji grad
Ad. 4 Prijedlog odluke o izmjenama i dopunama Odluke o davanju u zakup i na drugo korištenje površina javne namjene
Članovi Vijeća primili su pisani materijal uz poziv.

Vijeće jednoglasno donosi

ZAKLJUČAK


o Prijedlogu odluke o izmjenama i dopunama Odluke o davanju u zakup i na drugo korištenje površina javne namjene
      I.    Vijeće MO „Petar Zrinski“  daje pozitivno mišljenje na Prijedlog odluke o izmjenama i dopunama Odluke o davanju u zakup i na drugo korištenje površina javne namjene.             
      II.   Ovaj će zaključak biti dostavljen Vijeću Gradske četvrti Donji grad.
Ad. 5 Prijedlog zaključka o podizanju spomenika slovenskom pjesniku Francu Prešernu

Članovi Vijeća primili su pisani materijal uz poziv.
U raspravi sudjeluju:

Vijećnica Kobeščak je postavila pitanje zašto je Bundek izabran kao lokacija spomenika pjesniku Prešernu. Predsjednica Ivana Živčić je objasnila da u dopisu koji je poslan MO nije navedena cijena koju Grad Zagreb plaća za uređenje okoliša oko spomenika. Vijećnica Javorović i vijećnik Turkalj su se složili da zbog nedostatka informacija ne mogu informirano glasati o navedenoj točki dnevnog reda. 

Vijeće jednoglasno donosi

ZAKLJUČAK


o podizanju spomenika slovenskom pjesniku Francu Prešernu
      I.    Vijeće MO „Petar Zrinski“  daje negativno mišljenje na Prijedlog zaključka o podizanju spomenika slovenskom pjesniku Francu Prešernu.             
      II.   Ovaj će zaključak biti dostavljen Vijeću Gradske četvrti Donji grad.

Ad. 6  Prijedlog zaključka o postavljanju javne česme za vodu na lokaciji Trg Vladka Mačeka k.č. 3635 k.o. Črnomerec
Predsjednica usmeno informira vijećnike/ce o svrsi i lokaciji postavljanja javne česme.

U raspravi sudjeluju:

Vijećnica Kobeščak je postavila pitanje o cijeni česmi i pitala je financiraju li se česme iz Plana malih komunalnih akcija MO „Petar Zrinski“, predsjednica Ivana Živčić je informirala vijećnike/ce da se česme neće financirati iz PMKA MO „Petar Zrinski“.

Vijećnica Javorović se založila za postavljanje česme kod Osnovne škole „ Petra Zrinski“.

Vijećnik Turkalj je upozorio da postavljanje česmi u parkovima okruženim stambenim zgradama može rezultirati povećanim korištenjem javnih površina i mogućem kršenjem javnog reda i mira i naglasio je da treba povesti javnu raspravu sa zainteresiranim dionicima.

Vijećnica Kobeščak je postavila pitanje gdje se nalaze cijevi vodovoda na koje se može spojiti česma.


Vijeće jednoglasno donosi

ZAKLJUČAK
Vijeće Mjesnog odbora „Petar Zrinski“ donosi zaključak o postavljanju javne česme za vodu na lokaciji Trg Vladka Mačeka k.č. 3635 k.o. Črnomerec.

Ad. 7  Prijedlog zaključka o postavljanju kante za miješani otpad na lokaciji Trg Vladka Mačeka k.č. 3635 k.o. Črnomerec

Predsjednica usmeno informira vijećnike/ce o svrsi i lokaciji postavljanja kante na miješani otpad.
Vijeće jednoglasno donosi

ZAKLJUČAK

Vijeće Mjesnog odbora „Petar Zrinski“ donosi zaključak o postavljanju kante za miješani otpad na lokaciji Trg Vladka Mačeka k.č. 3635 k.o. Črnomerec

Ad. 8 Prijedlog zaključka o postavljanju javne česme za vodu na lokaciji parka u Jagićevoj ulici k.č. 3918 k.o. Črnomerec

Predsjednica usmeno informira vijećnike/ce o svrsi i lokaciji postavljanja javne česme.

Vijeće jednoglasno donosi

ZAKLJUČAK

Vijeće Mjesnog odbora „Petar Zrinski“ donosi zaključak o postavljanju javne česme za vodu na lokaciji parka u Jagićevoj ulici k.č. 3918 k.o. Črnomerec

Ad. 9 Prijedlog zaključka o potrebi dodatne njege zelenih površina, posebice stabala u sušnim mjesecima na području Mjesnog odbora „Petar Zrinski“
Predsjednica usmeno informira vijećnike/ce o potrebi zalijevanja stabala u sušnim mjesecima.

U raspravi sudjeluju:

Vijećnik Javorović je naglasio da na području MO „Petar Zrinski“ postoji potreba za  češćim pranjem ulica i zalijevanjem zelenila. Vijećnik Turkalj je predložio da se predsjednica VMO raspita je li moguće zalijevati stabla u isto vrijeme kada djelatnici Vodovoda i odvodnje pere ulice.
Vijeće jednoglasno donosi

ZAKLJUČAK

Vijeće Mjesnog odbora „Petar Zrinski“ donosi zaključak o potrebi dodatne njege zelenih površina, posebice stabala u sušnim mjesecima na području Mjesnog odbora „Petar Zrinski“
Ad. 10 Prijedlog zaključka o upućivanju molbe Policijskoj upravi zagrebačkoj za povremenim nadzorom brzine kretanja vozila u ulici Vjekoslava Klaića, ulici Vatroslava Jagića i Ilici, donošenje zaključka
Predsjednica usmeno informira vijećnike/ce o dopisu gospodina Gašpara koji je zatražio povremeni policijski nadzor brzine kretanja automobila  u ulici Vjekoslava Klaića i ulici Vatroslava Jagića.
U raspravi sudjeluju:

Vijećnica Javorović predlaže da se policiji istovremeno uputi molba za nadzorom brzine u Ilici, vijećnik Turkalj se složio s vijećnicom i predložio stavljanje uspornika i stupića u Ilicu. 
Vijeće jednoglasno donosi

ZAKLJUČAK 

Vijeće Mjesnog odbora „Petar Zrinski“ donosi zaključak o povremenim nadzorom brzine kretanja vozila  u ulici Vjekoslava Klaića, ulici Vatroslava Jagića i Ilici (od Ilice 79 do Ilice 150)

Ad 11. 
Predsjednica obavještava članove/ice Vijeća o:

Predsjednica obavještava vijećnike/ce o korištenju prostora Mjesnog odbora za potrebe popisa stanovništva. Korisnici i vijećnici neće moći koristiti prostorije od 27.9.2021. do 17.10.2021. godine.
Predsjednica obavještava vijećnike da dobiva Operativne tjedne planove Čistoće, Vodovoda i odvodnje i Zrinjevca na području MO „Petar Zrinski“, vijećnici su se dogovori da će predsjednica  prosljeđivati Operativne planove vijećnicima kako bi imali pregled nad izvršenim radovima.

Pitanja i prijedlozi članova/ica Vijeća:

Vijećnica Kobeščak je upozorila da je od početka lipnja 2021. godine nestalo 4 para ključeva prostorija MO „Petar Zrinski“ kao i kompletan nakit za bor. Vijećnica je izrazila neslaganje s mijenjanjem lozinke kompjutera i emaila MO „Petar Zrinski“ i traži obrazloženje tog postupka.
Vijećnik Turkalj je rekao da je dobio pritužbe građana oko problema buke zbog organiziranja koncerata na površini Akademije likovne umjetnosti u srpnju. Vijećnik upozorava da su se koncerti održavali skoro svaki dan u srpnju, probe bi započele u 14 sati i koncert bi završio do 23 sata. Vijećnik je bezuspješno  pokušao komunicirati s dekanom Akademije likovne umjetnosti i želi mu uputiti službeno pismo neslaganja s načinom organiziranja koncerata na lokaciji Akademije likovnih umjetnosti. Vijećnik je upozorio da se istog datuma održavanja koncerta dogodio i vandalizam na području MO „Petar Zrinski“. 
Vijećnik Javorović se složio da treba smanjiti razinu buke, ali nije primijetio problem buke za vrijeme održavanja srpanjskih koncerata i želi da se nastave održavati kulturne manifestacije na području Mjesnog odbora „Petar Zrinski“. 

Vijećnik Turkalj će napisati prosvjetno pismo dekanu Akademije likovne umjetnosti kojeg će pročitati vijećnicima na četvrtoj radnoj sjednici VMO „Petar Zrinski“.
Zapisnik sastavila: Lucija Kerečin
Dovršeno u 20:10 sati.
KLASA: 026-02/21-002/1274

URBROJ: 251-06-11-113-21-2

Zagreb, 24. kolovoza 2021.            
Predsjednica
Vijeća Mjesnog odbora
„Petar Zrinski“
Ivana Živčić, v.r.
